CELEX: 32011R0767
Language: hu
Date: 2011-08-02 00:00:00
Title: A Bizottság 767/2011/EU végrehajtási rendelete ( 2011. augusztus 2. ) a jövedéki adó alóli mentesség alkalmazásában az alkohol teljes denaturálására vonatkozó eljárások kölcsönös elismeréséről szóló 3199/93/EK rendelet mellékletének a Cseh Köztársaság és Lettország tekintetében történő módosításáról

3.8.2011   
            
            
               HU
            
            
               Az Európai Unió Hivatalos Lapja
            
            
               L 200/14
            
         A BIZOTTSÁG 767/2011/EU VÉGREHAJTÁSI RENDELETE
   (2011. augusztus 2.)
   a jövedéki adó alóli mentesség alkalmazásában az alkohol teljes denaturálására vonatkozó eljárások kölcsönös elismeréséről szóló 3199/93/EK rendelet mellékletének a Cseh Köztársaság és Lettország tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az alkohol és az alkoholtartalmú italok jövedéki adója szerkezetének összehangolásáról szóló, 1992. október 19-i 92/83/EGK tanácsi irányelvre (1) és különösen annak 27. cikke (4) bekezdésére,
   mivel:
   
               (1)
            
            
               A 92/83/EGK irányelv 27. cikke (1) bekezdésének a) pontjában foglaltak értelmében a tagállamok kötelesek mentesíteni a jövedéki adó alól az olyan alkoholt, amelyet valamely tagállam előírásainak megfelelően teljesen denaturáltak, feltéve, hogy az említett előírásoknak a szóban forgó cikk (3) és (4) bekezdésében megállapított feltételek szerinti bejelentése és elfogadása megtörtént.
            
         
               (2)
            
            
               A 3199/93/EK bizottsági rendelet (2) előírja, hogy azokat a denaturáló szereket, amelyeket az egyes tagállamokban a 92/83/EGK irányelv 27. cikke (1) bekezdésének a) pontjával összhangban az alkohol teljes denaturálására alkalmaznak, az említett rendelet mellékletében ismertetni kell.
            
         
               (3)
            
            
               A Cseh Köztársaság 2010. május 13-án értesítést küldött a 3199/93/EK bizottsági rendelettel engedélyezett denaturálási eljárásait érintő bizonyos változtatásokról.
            
         
               (4)
            
            
               A Bizottság 2010. június 18-án továbbította az említett értesítést a többi tagállamnak.
            
         
               (5)
            
            
               A Cseh Köztársaság által bejelentett követelményekkel szemben több kifogás érkezett. Ennek megfelelően sor került a 92/83/EGK irányelv 27. cikkének (4) bekezdésében említett eljárásra. A jövedékiadó-bizottságon belüli egyeztetést követően a Cseh Köztársaság felülvizsgálta eredeti javaslatát annak érdekében, hogy a tervezett követelmények ne adhassanak módot az adócsalásra, adókikerülésre vagy a visszaélésekre.
            
         
               (6)
            
            
               A 92/83/EGK irányelv 27. cikkének (5) bekezdésének megfelelően Lengyelország 2010. május 26-án arról értesítette a Bizottságot, hogy visszaélést tapasztalt a jövedéki adó alól a 92/83/EGK irányelv 27. cikke (1) bekezdésének a) pontja alapján mentesített, és a 3199/93/EK rendeletben Lettország számára engedélyezett módszer (az alkohol 100 literjére legalább 3 liter mennyiségű izopropil-alkohol és 2 gramm denatónium-benzoát) szerint teljesen denaturált alkohol vonatkozásában.
            
         
               (7)
            
            
               A Bizottság 2010. június 25-én továbbította az említett értesítést a többi tagállam részére.
            
         
               (8)
            
            
               Az értesítésre adott válaszok és a jövedékiadó-bizottságon belüli vita alapján kirajzolódott, hogy a tagállamok többsége egyetért Lengyelország álláspontjával. Lengyelország aggályaira válaszul Lettország arról tájékoztatta a Bizottságot, hogy egyetért a 3199/93/EK rendelet szerinti, kifogásolt denaturálási módszer módosításával.
            
         
               (9)
            
            
               A 3199/93/EK rendeletet ezért ennek megfelelően módosítani kell.
            
         
               (10)
            
            
               Az e rendeletben előírt intézkedések összhangban vannak a jövedékiadó-bizottság véleményével,
            
         ELFOGADTA EZT A RENDELETET:
   1. cikk
   A 3199/93/EC rendelet melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való közzétételét követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. augusztus 2-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 316., 1992.10.31., 21. o.
   
      (2)  HL L 288., 1993.11.23., 12. o.
   
      MELLÉKLET
      A 3199/93/EK rendelet melléklete a következőképpen módosul:
      
                  1.
               
               
                  A Cseh Köztársaságra vonatkozó rész helyébe a következő szöveg lép:
                  „Cseh Köztársaság
                  
                  A tiszta alkohol egy hektoliterjére:
                  
                              1.
                           
                           
                              
                                          —
                                       
                                       
                                          1 gramm denatónium-benzoát,
                                       
                                    
                                          —
                                       
                                       
                                          0,2 liter tiofén,
                                       
                                    
                                          —
                                       
                                       
                                          1 liter metil-etil-keton (butanon), valamint
                                       
                                    
                                          —
                                       
                                       
                                          0,2 gramm metilénkék (CI alapkék 52015).
                                       
                                    
                        
                              2.
                           
                           
                              
                                          —
                                       
                                       
                                          0,4 liter lakkbenzin,
                                       
                                    
                                          —
                                       
                                       
                                          0,2 liter kerozin, valamint
                                       
                                    
                                          —
                                       
                                       
                                          0,1 liter technikai benzin.
                                       
                                    
                        
                              3.
                           
                           
                              
                                          —
                                       
                                       
                                          3 liter etil-tercier-butil-éter (ETBE), CAS: 637-92-3,
                                       
                                    
                                          —
                                       
                                       
                                          1 liter izopropil-alkohol (IPA), CAS: 67-63-0,
                                       
                                    
                                          —
                                       
                                       
                                          1,0 liter ólommentes benzin (BA 95 Natural), CAS: 86290-81-5,
                                       
                                    
                                          —
                                       
                                       
                                          10 milligramm fluoreszcein, CAS: 2321-07-05.”
                                       
                                    
                        
            
                  2.
               
               
                  A Lettországra vonatkozó rész helyébe a következő szöveg lép:
                  „Lettország
                  
                  Minimális mennyiség az alkohol 100 literjére:
                  
                              1.
                           
                           
                              az alábbi anyagok keveréke:
                              
                                          —
                                       
                                       
                                          9 liter izopropil-alkohol,
                                       
                                    
                                          —
                                       
                                       
                                          1 liter aceton,
                                       
                                    
                                          —
                                       
                                       
                                          0,4 gramm metilénkék vagy timolkék vagy kristályibolya;
                                       
                                    
                        
                              2.
                           
                           
                              az alábbi anyagok keveréke:
                              
                                          —
                                       
                                       
                                          2 liter metil-etil-keton,
                                       
                                    
                                          —
                                       
                                       
                                          3 liter metil-izobutil-keton;
                                       
                                    
                        
                              3.
                           
                           
                              az alábbi anyagok keveréke:
                              
                                          —
                                       
                                       
                                          3 liter aceton,
                                       
                                    
                                          —
                                       
                                       
                                          2 gramm denatónium-benzoát;
                                       
                                    
                        
                              4.
                           
                           
                              10 liter etil-acetát.
                           
                        Minimális mennyiség a dehidratált etilalkohol 100 literjére (legfeljebb 0,5 % víztartalommal):
                  
                              1.
                           
                           
                              minimum 5 liter és maximum 7 liter benzin vagy petróleum.”